Spectre M4

Spectre er en italiensk maskinpistol som ble produsert på SITES-fabrikken i Torino.

Den er designet av Roberto Teppa og Claudio Gritti på midten av 1980-tallet. Produksjonen stoppet i 1997 da fabrikken ble stengt, men det ble produsert et mindre antall i Sveits via Greco Sport S.A. frem til 2001.

Spectre ble brukt av det sveitsiske militære og italienske spesialstyrker, og har også blitt eksportert til andre land.

Våpenet er lett og kompakt, designet for rask ild i nærkamp på kort avstand. Den kommer i fire modeller som alle har topp-foldestokk og med mulighet for frontgrep foran magasinfestet. Våpenet har mekanisme med masseretardert sluttstykke og skyter med lukket sluttstykke. Det komme med spesialbygde fireraders våpenmagasiner med kapasitet til 50 patroner, men kan også bruke vanlige magasiner. Den er kamret for ammunisjon i kaliber 9 x 19 mm Luger.

Kategori:Maskinpistoler
Kategori:Skytevåpen i kaliber 9 mm
Kategori:Italienske skytevåpen